Yukiko Okada

- Ichinomiya, Aichi, 1967ko abuztuaren 22a – Shinjuku, Tokio, 1986ko apirilaren 8a-,  izen artistikoz ezaguna, japoniar idola izan zen, 1980ko hamarkadan ospetsua izan zena.

## Biografia 
### Ibilbidea 
Kayo Satō Ichinomiya hirian jaio zen, familiaren bigarren alaba zelarik. Ondoren, Satō familia Nagoyara joan zen. Lehen hezkuntzako urteetan, Kaiok irakurtzeko zaletasuna zuen, batez ere mangak, eta talentu handiko artista zen. Bigarren hezkuntzan abeslari bihurtu nahi zuen, eta, beraz, mota guztietako entzunaldietara joaten zen, ekoizpen handietatik nahiz talentu agentzia txikietara. Beti baztertzen zuten Nippon Televisionen *Star Tanjō!* telebista-saioan onartu zuten arte. 1983ko martxoaren 23an talentu-lehiaketa irabazi zuen.

Yukikok 1984ko apirilaren 21ean egin zuen debuta *First Date* singlearekin. Orduko bere izen artistikoa «Yukko» izan zen, Yukikok japonieraz duen laburdura arrunta. Bere irribarreak ere izena zuen: "Yukko irria". Urte berean, «Hasiberri Onena»ren saria irabazi zuen, eta 26. Japan Record Awards sarian urteko artista onenaren saria jaso zuen, bere 3. singlea den *Dreaming Girl: Koi, Hajimemashite* lanagatik. 1985ean, *Kinjirareta Mariko* telesail dramatikoan jokatu zuen lehen rol protagonikoa. 1986an, Seiko Matsudak idatzitako eta Ryūichi Sakamotok moldaturiko *Lip Network* singlea kaleratu zuen, 1986ko otsailaren 10ean Oricon enpresaren asteko zerrendan lehen postua lortu zuena.

### Heriotza 
1986ko apirilaren 8ko goizean, managerrak bere sailean aurkitu zuen Yukiko, armairu batean giltzapetuta baina negarrez, eskumuturretako batean zauriak zituela eta gela gasez beteta. Tokioko Sun Music Agency diskoetxera eraman zuten, eta handik 2 ordura, gutxi gorabehera, 7. solairutik salto egin zuen. Hil ondoren, familia suntsituta geratu zen, eta, ondorioz, gurasoak dibortziatu egin ziren.

Yukiko Sayako hilerrian hilobiratu zuten (2005eko apirilean, Saori hiriarekin eta Hachikai eta Tatsuta herrixkekin bat egin zuen, guztiak Ama barrutiaren zati, eta hiri berriak Aisai izena hartu zuen), Aichi prefekturan. Gaur egun ere, jendeak loreak ekartzen ditu edo dolumin-mezuak uzten ditu Yukikoren hilobian.

## Legatua 
Bere zale fanatikoak hunkituta eta suntsituta geratu ziren bere heriotza goiztiarragatik. Suizidio imitatzaile askotan gertatu zen Japonian, laster "Yukiko sindromea" edo "Yukko sindromea" neologismoarekin bataiatua. 1986ko apirilaren 26rako, Okada hil zutenetik 36 gaztetatik 23k beren buruaz beste egin zuten, eraikin batetik salto eginez.

Era berean, iradoki da Okadak Yasuko Endō idoloa izan zezakeela gogoan, hamar egun lehenago teilatu batetik erorita bere buruaz beste egin zuena.

Bere bederatzigarren singlea, 1986ko apirilaren 14rako kaleratzea aurreikusita zegoena, atzeratu egin zuten, suizidio gehiagoren beldur. "花のイマージュ" (*Hana no Image*) singlea 1999ko martxoan kaleratu zen, "Memorial Album" en barne.

Mariya Takeuchik berrogeigarren urteurreneko Turntable albumean Okadarako idatzi zituen abestietako hiru abestu zituen. Takeuchik Okadarako idatzi zituen hamaika abestiak biltzen dituen album bat, ''Yukiko Okada Mariya's Songbook'', 2019an kaleratu eta urte hartako urriaren 28an Oricon-en asteroko albumen zerrendan 13. zenbakian debutatu zuen.

Chunichi Sport-en 2017ko uztailaren 30eko edizioan, aipatu zen 2017ko uztailaren 29an jarraitzaileen bilera bat egin zela Tokai Radio-ren Nagoyako egoitzako bederatzigarren solairuan, 2017ko abuztuan Yukiko Okada-ren 50. urtebetetzea izango zena ospatzeko. "Abestu berriro! Yukko!" izenekoa, 'Dokidoki Radio de Dotore Yamaguchi'-k antolatu zuen, '84/Dr. Sato Yamaguchi Tokai Radio Magazine House, Pony Canyon eta Sun Music-ekin elkarlanean. Yukiko Okadaren bizitza gogoratzeko une bilakatu zen, argazki eta abesti aurkezpenen bidez eta beste oroitzapen batzuk erakutsiz.

## Diskografia 
### Singleak 
* «First Date» (1984), Glico's Cafe Jelly-ren *jingle*
* «Little Princess» (1984)
* «Dreaming Girl-Koi, Hajimemashite» (1984), Glico's «Special Chocolate»-ren *jingle*
* «Futari Dake no Ceremony» (1985), Toshibaren "Let's Chat"-ren *jingle*
* «Summer Beach» (1985), Glico's Cafe Jelly-ren *jingle*
* «Kanashii Yokan» (1985)
* «Love Fair» (1985), Glico's Cecil Chocolate-ren *jingle*
* «Kuchibiru Network» (1986), iragarkia
* «Hana no Image» (1986, hilondokoa)
* «Believe in You» (2002, hilondokoa)

### Albumak 
*)
*
**Fairy*
*
*
*
* (hildondokoa)
**All Songs Request* (hilondokoa)

## Erreferentziak 
## Kanpo estekak